ອົງການໄອຍະການປະຊາຊົນສູງສຸດແຫ່ງ ສປປ ລາວ ແລະ ອົງການໄອຍະການສູງສຸດ ປະຈໍາສານສູງສຸດແຫ່ງ ຣາຊະອານາຈັກກໍາປູເຈຍ ເພີມທະວີການຮ່ວມມືນໍາກັນ
ໂດຍຕອບສະໜອງຕາມຄໍາເຊີນຂອງທ່ານ ຄໍາສານ ສຸວົງ,ຫົວໜ້າອົງການໄອຍະການປະຊາຊົນສູງສຸດ ແຫ່ງ ສປປ ລາວ. ຄະນະຜູ່ແທນຂັ້ນສູງ ແຫ່ງ ຣາຊະອານາຈັກກໍາປູເຈຍ ນໍາໂດຍທ່ານ ນາງ ເຈຍ ລຽງ, ຫົວໜ້າອົງການໄອຍະການສູງສຸດ ປະຈໍາສານສູງສຸດ ແຫ່ງຣາຊະອານາຈັກກໍາປູເຈຍ ພ້ອມດ້ວຍຄະນະ ໄດ້ເດີນທາງມາຢ້ຽມຢາມ ແລະ ເຮັັດວຽກຢູ່ ສປປ ລາວ ເປັນເວລາ 5 ວັນ ນັບແຕ່ວັນທີ 09-13 ກຸມພາ 2015.ອ່ານຕໍ່ >>>
ເປີດຊຸດຮຽນບໍາລຸງທິດສະດີການເມືອງ ແລະ ການປົກຄອງ 45 ວັນ, ຊຸດທີ VI
ເປີດຊຸດຮຽນບໍາລຸງທິດສະດີການເມືອງ ແລະ ການປົກຄອງ 45 ວັນໃຫ້ແກ່ພະນັກງານຫຼັກແຫຼ່ງໄອຍະການທົ່ວປະເທດຈໍານວນ 60ຄົນ, ຍິງ 13 ຄົນ. ຕອນເຊົ້າວັນທີ 2 ກຸມພາ 2015 ຢູ່ທີ່ສະຖາບັນຄົ້ນຄ້ວາ-ຝຶກອົບຮົມວຽກງານໄອຍະການສີເມືອງນະຄອນຫຼວງວຽງຈັນ. ໂດຍພາຍໃຕ້ການເຂົ້າຮ່ວມເປັນປະທານ ແລະ ໃຫ້ກຽດໂອ້ລົມຂອງທ່ານ ຄໍາສານ ສຸວົງກໍາມະການສູນກາງພັກ, ຫົວໜ້າອົງການໄອຍະການະຊາຊົນສູງສຸດ ເຂົ້າຮ່ວມມີທ່ານ ຮອງ ສຈ ສະໝຸດທອງ ສົມພານິດ ຮອງຄະນະພັກ ຮອງຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ, ທ່ານຫົວໜ້າກົມ, ຮອງກົມ, ຫົວໜ້າຫ້ອງການ, ພະນັກງານຂັ້ນສູງເຂົ້າຮ່ວມຈໍານວນໜື່ງອ່ານຕໍ່ >>>
ອົງການໄອຍະການປະຊາຊົນສູງສຸດ ຈັດຕັ້ງພິທີປາຖະກະຖາວັນສ້າງຕັ້ງສະຫະພັນກໍາມະບານລາວ, 1 ກຸມພາ ຄົບຮອບ 59 ປີ
ໂດຍປະຕິບັດຕາມແຈ້ງການຂອງສູນກາງສະຫະພັນກໍາມະບານລາວ ສະບັບເລກທີ 23/ສກລ, ລົງວັນທີ 8 ມັງກອນ 2015. ໃນຕອນເຊົ້າຂອງວັນທີ 29 ມັງກອນ 2015 ຢູ່ອົງການໄອຍະການປະຊາຊົນສູງສຸດ ໄດ້ຈັດພິທີປາຖະກະຖາເພື່ອສະ ເຫຼີມສະຫຼອງວັນສ້າງຕັ້ງອົງການກໍາມະບານລາວ ຄົບຮອບ 59 ປີ (1ກຸມພາ1956 - 1 ກຸມພາ 2015) ຂື້ນ, ເປັນກຽດປາກະຖາໂດຍ ທ່ານ ຈັນທີ ໂປລີວັນ ກໍາມະການຄະນະບໍລິຫານງານພັກ ອົງການໄອຍະການປະຊາຊົນສູງສຸດຜ້ຊີ້ນໍາອົງການຈັດຕັ້ງມະຫາຊົນ. ເຂົ້າຮ່ວພິທີໄດ້ມີຄະນະພັກ-ຄະນະນໍາ ອົງການໄອຍະການປະຊາຊົນສູງສຸດ, ສະມາຊິກກໍາມະບານພາຍໃນ ອົງການໄອຍະການປະຊາຊົນສູງສຸດ, ອົງການໄອຍະການປະຊາຊົນພາກກາງ ແລະ ສະຖາບັນຄົ້ນຄວ້າ ແລະ ຝຶກອົບຮົມໄອຍະການ ເຂົ້າຮ່ວມ ຈໍານວນ 227 ສະຫາຍ.ອ່ານຕໍ່ >>>
ຍ້ອງຍໍບັນດາອົງການ ແລະ ບໍລິສັດຕ່າງໆທີ່ໃຫ້ການອຸປະຖໍາກອງປະຊຸມວຽກງານໄອຍະການທົ່ວປະເທດ ແລະ ສະເຫຼີມສະຫຼອງວັນສ້າງຕັ້ງອົງການໄອຍະການປະຊາຊົນຄົບຮອບ 25 ປີ
ຕອນບ່າຍວັນທີ 23 ມັງກອນ 2015, ຢູ່ອົງການໄອຍະການປະຊາຊົນສູງສຸດ ໄດ້ຈັດພິທີມອບໃບຍ້ອງຍໍ ແລະ ໃບຊົມ ເຊີຍໃຫ້ແກ່ບັນດາອົງການ ແລະ ບໍລິສັດຕ່າງໆທີ່ໄດ້ໃຫ້ການອຸປະຖໍາ ກອງ ປະຊຸມວຽກງານໄອຍະການທົ່ວປະເທດ ແລະ ການ ສະເຫຼີມສະຫຼອງວັນສ້າງຕັ້ງ ອົງການໄອຍະການປະຊາຊົນ ຄົບຮອບ 25 ປີ, ໃຫ້ກຽດກ່າວມອບໂດຍທ່ານ ຄໍາສານ ສຸວົງ ກໍາ ມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ, ມີທ່ານຫົວໜ້າຫ້ອງການ, ຫົວໜ້າກົມ, ພະນັກງານຂັ້ນສູງລະ ພາກສ່ວນກ່ຽວຂ້ອງເຂົ້າຮ່ວມ.ອ່ານຕໍ່ >>>
ບົດປາໃສ ຂອງ ທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງການໄອຍະການປະຊາຊົນສູງສຸດ ກ່າວໃນພິທີສະເຫຼີມສະຫຼອງວັນສ້າງຕັ້ງອົງການໄອຍະການປະຊາຊົນ ຄົບຮອບ 25 ປີ (09/01/1990-90/01/2015)
ມື້ນີ້ໃນທາງກາງບັນຍາກາດທີ່ທົ່ວພັກທົ່ວກອງທັບ ແລະ ທົ່ວປວງຊົນລາວທັງຊາດພວມເບີກບານມ່ວນຊື່ນ,ສ້າງຜົນງານເພື່ອຂໍ່ານັບຮັບຕ້ອນສອງວັນປະຫວັດສາດຂອງຊາດຄື: ວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 60 ປີ ວັນສະຖາປະນາ ສາທາລະນະລັດ ປະຊາທິປະໄຕ ປະຊາຊົນລາວ ຄົບຮອບ 40 ປີ ແລະ ບັນຍາກາດແຫ່ງການກະກຽມ ດໍາເນີນກອງປະຊຸມໃຫ່ຍ ຂອງພັກ 3 ຂັ້ນ, ສະມາຊິກພັກ ແລະ ພະນັກງານໃນທົ່ວລະບົບ ອົງການໄອຍະການປະຊາຊົນ ຮູ້ສຶກ ເປັນກຽດ ແລະ ພາກພູມໃຈເປັນຢ່າງຍິງ ທີ່ໄດ້ພ້ອມກັນສະເຫຼີມລະຫຼອງວັນສ້າງຕັ້ງອົງການໄອຍະການປະຊາຊົນ ແຫ່ງ ສປປ ລາວ ຄົບຮອບ 25 ປີອ່ານຕໍ່ >>>
ຍ້ອນການນໍາພາຂອງພັກ ອົງການໄອຍະການປະຊາຊົນສູງສຸດ ນັບມື້ເຕີບໃຫ່ຍ ແລະ ເຂັ້ມແຂງ
ທ່ານ ໄຊຊະນະ ໂຄດພູທອນຮອງເລຂາຄະນະພັກ ຮອງຫົວໜ້າອົງການໄອຍະການປະຊາຊົນສູງສຸດໄດ້ກ່າວວ່າ: ເນື່ອງໃນວັນສ້າງຕັ້ງພັກປະຊາຊົນປະຕິວັດລາວ ຄົບຮອບ 60 ປີ (22/03/1955-22/03/2015) ໃນນາມສະມາຊິກພັກປະຊາຊົນ ປະຕິວັດລາວ ກໍ່ຄືໃນນາມຄະນະພັກ-ຄະນະນໍາ ອົງການໄອຍະການປະຊາຊົນສູງສຸດ ຮູ້ສຶກພາກພູມໃຈ ເປັນ ຢ່າງຍິ່ງທີ່ເຫັນປະເທດຊາດມີຄວາມເປັນເອກະລາດ ແລະ ມີການພັດທະນາຢ່າງຕໍ່ເນື່ອງຕະຫຼອດໄລຍະ 40 ປີ ຍ້ອນພາຍໃຕ້ ແສງສະຫວ່າງຂອງລັດທິມາກ-ເລນິນ ແລະ ພັກກອມມູນິດອິນດູຈີນ ກໍ່ຄືຄວາມຮຽກຮ້ອງຕ້ອງການໜ້າທີ່ການເມືອງພັກປະ ຊາຊົນ ປະຕິວັດລາວ ຈຶ່ງໄດ້ກໍາເນິີດຂື້ນເພື່ອນໍາພາປະຊາຊົນບັນດາເຜົ່າ ຕໍ່ສູ້ປົດປ່ອຍຊາດອອກຈາກແອກປົກຄອງຂອງຈັກກະພັດຕ່າງດ້າວ ແລະ ລະບອບສັກດິນາ ສະຖາປະນາເປັນສາທາລະນະລັດ ປະຊາທິປະໄຕ ປະຊາຊົນລາວ ຂື້ນໃນວັນທີ 2 ທັນວາ 1975 ຜົນງານດັ່ງກ່າວແມ່ນຍ້ອນການນໍາພາອັນສະຫຼາດສ່ອງໃສ ແລະ ປີຊາສາມາດຂອງພັກ ປະຊາຊົນ ປະຕິວັດລາວ ເຊິ່ງໄດ້ເຕີບໃຫ່ຍ ຂະຫຍາຍຕົວ ແລະ ເຂັ້ມແຂງ ເປັນກ້າວໆມາ.ອ່ານຕໍ່ >>>
ກອງປະຊຸມວຽກງານໄອຍະການທົ່ວປະເທດປະຈໍາປີ 2013-2014 ໄຂຂື້ນຢ່າງເປັນທາງການ
ກອງປະຊຸມວຽກງານໄອຍະການທົ່ວປະເທດ ປະຈໍາສົກປີ 2013-2014 ໄຂຂື້ນຢ່າງເປັນທາງການ ລະຫວ່າງ ວັນທີ 6-7 ມັງກອນ 2015 ມານີ້, ພາຍໃຕ້ການເປັນປະທານ ຂອງທ່ານ ຄໍາສານ ສຸວົງ ກໍາມະການສູນກາງພັກ, ຫົວໜ້າອົງ ການໄອຍະການປະຊາຊົນສູງສຸດ, ໂດຍໃຫ້ກຽດເຂົ້າຮ່ວມຂອງທ່ານ ນາງ ປານີ ຢາທໍ່ຕູ້ ກໍາມະການນົມການເມືອງສູກກາງພັກ, ປະທານສະພາແຫ່ງຊາດ, ມີການນໍາກະຊວງ -ອົງການອ້ອມຂ້າງຂັ້ນສູນກາງ, ອົງການໄອຍະການປະຊາຊົນພາກ, ແຂວງ-ນະຄອນຫຼວງ ແລະ ບັນດາກົມ ອ້ອມຂ້າງອົງ ການໄອຍະການປະຊາຊົນສູງສຸດ ເຂົ້າຮ່ວມຢ່າງຫຼວງຫຼາຍ.ອ່ານຕໍ່ >>>
ພິທີສະເຫຼີມສະຫຼອງວັນສ້າງຕັ້ງ ອົງການໄອຍະການປະຊາຊົນ ຄົບຮອບ 25 ປີ
ພິທີສະເຫຼີມສະຫຼອງວັນສ້າງຕັ້ງ ອົງການໄອຍະການປະຊາຊົນ ຄົບຮອບ 25 ປີ (09/01/1990-09/01/2015) ໄດ້ຈັດຂື້ນໃນວັນທີ 08 ມັງກອນ 2015 ເປັນກຽດເຂົ້າຮ່ວມໂດຍທ່ານ ບຸນປອນ ບຸດຕະນະວົງ ກໍາມະ ການກົມການເມືອງ ສູນກາງພັກ ເລຂາທິການສູນກາງພັກ ຮອງນາຍຍົກລັດຖະມົນຕີ, ມີບັນດາແຂກຖືກເຊີນ ພ້ອມ ດ້ວຍພະນັກງານອົງການໄອຍະການປະຊາຊົນ ທົ່ວປະເທດເຂົ້າຮ່ວມ.ອ່ານຕໍ່ >>>